[pic] | EUROPOS BENDRIJŲ KOMISIJA | Briuselis, 21.11.2007 KOM(2007) 749 galutinis KOMISIJOS KOMUNIKATAS TARYBAI dėl Europos bendrijos pozicijos Energijos bendrijos Ministrų taryboje (Belgradas 2007 m. gruodžio 18 d.) KOMISIJOS KOMUNIKATAS TARYBAI dėl Europos bendrijos pozicijos Energijos bendrijos Ministrų taryboje (Belgradas 2007 m. gruodžio 18 d.) Energijos bendrijos Ministrų taryba susitiks Belgrade 2007 m. gruodžio 18 d. Komisija pateikia Tarybai anotuotą darbotvarkę pažymėjusi skirtingų darbotvarkės klausimų pobūdį; jei darbotvarkės klausimas yra susijęs su teisinę galią turinčių sprendimų priėmimu, prie anotuotos darbotvarkės pridedamas pasiūlymas dėl Tarybos sprendimo. Ši anotuota darbotvarkė pateikiama po Ministrų tarybos susitikimo darbotvarkės projekto. A punktų priėmimas (be svarstymo) 2006 07 01–2008 01 01 Energijos bendrijos biudžeto vykdymo ataskaita (žiniai) Komisija atsižvelgs į ataskaitą. 2008–2009 m. Energijos bendrijos biudžetas (Tarybos sprendimas) Komisija biudžetą patvirtins neviršydama ribų, nustatytų Tarybos sprendime dėl Europos bendrijos pozicijos Energijos bendrijos Ministrų taryboje nustatymo[1]. Energijos bendrijos sekretoriato tarnybos nuostatai (žiniai) Komisija patvirtins tarnybos nuostatus. Sprendimo projektas dėl Direktyvos 2005/89/EB, Direktyvos 2004/67/EB ir Reglamento 1775/2005/EB įgyvendinimo (Tarybos sprendimas) Laikantis paskutiniame Ministrų tarybos susitikime priimto sprendimo, turi būti detalizuoti būdai, kuriais susitariančios šalys įgyvendina pirmiau minėtus teisės aktus. Komisija pasiūlys įgyvendinimo laikotarpius, apibrėžtus Tarybos sprendime dėl Europos bendrijos pozicijos Energijos bendrijos Ministrų taryboje nustatymo1. Nuolatinės aukšto lygio grupės išvados (žiniai) Komisija patvirtins Nuolatinės aukšto lygio grupės išvadas. 2008–2009 m. Energijos bendrijos darbo programa (žiniai) Komisija patvirtins 2008–2009 m. Energijos bendrijos darbo programą. Sutarties įgyvendinimas (žiniai) Komisija paragins visas šalis laikytis įpareigojimų, kuriuos jos turi nuo 2007 m. liepos 1 d., ir paprašys, kad susitariančios šalys ne vėliau kaip 2008 m. liepos 1 d. pateiktų detalų planą, kuriame nurodytų priemones, kurių ketina imtis, kad įvykdytų įpareigojimus. Be to, Komisija patvirtins, kad pagal esamas programas ir Energijos bendrijos sekretoriato padedama ji yra pasirengusi teikti pagalbą tuo klausimu. Investicijos (žiniai) Komisija sieks, kad susitariančios šalys patvirtintų regioninės svarbos projektų sąrašą, kaip orientacinį neįpareigojantį dokumentą, kuris padėtų planuoti labiau į regionus orientuotas investicijas. Sąrašą Komisija prašys reguliariai atnaujinti, kad būtų atsižvelgta į šių projektų pažangą. Efektyvaus energijos vartojimo darbo grupė (žiniai) Komisija patvirtins Efektyvaus energijos vartojimo darbo grupės įgaliojimus. Tiekimo saugumo padėtis (žiniai) Siekiama apsvarstyti energijos tiekimo padėtį susitariančiose šalyse 2007–2008 m. žiemą. Energijos bendrijos socialinis aspektas, tolesnės priemonės pagal Socialinį memorandumą (žiniai) 2007 m. spalio 18 d. Vienoje visoms Energijos bendrijos steigimo sutarties šalims, įskaitant Europos bendriją, pasirašius Susitarimo memorandumą dėl socialinių klausimų Energijos bendrijoje, Komisija rems socialinio forumo, kuriame būtų sprendžiami socialiniai klausimai ir skatinamas socialinis dialogas regiono energetikos sektoriuje, įsteigimą. Komisija pareikš, kad ji yra pasirengusi pirmininkauti forumui, jei susitariančios šalys to pageidautų. Forumą galėtų paremti esamos arba ad-hoc teminės darbo grupės. Ataskaita apie Energijos bendrijos plėtros būklę (žiniai) Jei Tarybos sprendimu Komisija bus įgaliota derėtis dėl Moldovos, Norvegijos, Turkijos ir Ukrainos stojimo į Energijos bendriją sąlygų ir susijusių Energijos bendrijos steigimo sutarties pakeitimų, Europos Komisija pateiks būklės ataskaitą, kurioje nurodys, kokių priemonių būtina imtis siekiant pradėti oficialias derybas. [1] Tarybos sprendimas XX.